สวัสดีค่ะ... คือเริ่มจากการคันที่ขาไม่รู้เป็นอะไร ก็เกาๆๆๆๆ สักพักเป็นตุุ่มเม็ดใสๆแล้วกะแตกคราวนี้เป็นแผลแล้วเกิดหนอง จากแผลเล็กๆขยายเป็นแผลใหญ่ ไปหาท่านบอกว่าเกิดการติดเชื้อ กินยาเป็นอาทิตย์แล้วยังไม่หาย แต่กังวลมากเพราะว่าตอนนี้ไม่ว่าจะเป็นแผล เป็นตุ่มเล็กแค่ไหนกะเป็นหนอง บวกกับเคยอยู่กับผู้ที่ติดเชื้อHIVมาระยะนึงเลยกังวลมากเลยค่ะ มันเกี่ยวกันไหมค่ะ
สวัสดีค่ะ อาการตุ่มคันที่ขาอาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5 ตุ่มคันจากการติดเชื้อแบคทีเรีย6 ตุ่มจากการถูกแมลงกัดหากตุ่มใหญ่ขึ้น มีฝีหนอง กินยาแล้วไม่ดีขึ้น ควรกลับไปพบแพทย์เพื่อตรวจซ้ำอีกครั้ง เพราะอาการของโรคอาจแสดงให้เห็นชัดขึ้นเมื่อเวลาผ่านไปส่วนรอยโรคที่เกิดได้ในผู้ป่วย hiv นั้น เป็นผื่นที่ไม่จำเพาะเจาะจง อาจเป็นตุ่มคล้ายุงกัดแต่ไม่หาย ทิ้งเป็นรอยแดง รอยดำเอาไว้ที่ขา 2 ข้าง แต่อาจจะบอกได้ยากจากอาการค่ะ แพทย์อาจต้องเจาะเลือดยืนยันการดูแลตัวเองเบื้องต้น ไม่ไปแกะเกาตุ่ม รับประทานยาแก้คันกลุ่มต้านฮิสตามีน หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง